S-4516/2021

Mál þetta, sem dómtekið var 23. september sl., er höfðað með ákæru, útgefinni af héraðssaksóknara 5. ágúst 2021, á hendur X, kennitala [...], [...], [...] og Y, kennitala [...], [...], [...] fyrir eftirtalin brot framin að kvöldi mánudagsins 26. október eða aðfaranótt þriðjudagsins 27. október 2020 að [...]í [...]:

1. Gegn ákærða X, fyrir sérstaklega hættulega líkamsárás, með því að hafa veist að Y og slegið hann í höfuðið með glerglasi sem við það brotnaði og í kjölfarið slegið hann nokkrum höggum í höfuðið með krepptum hnefa, með þeim afleiðingum að Y hlaut 1,5 cm skurð vinstra megin á höku, 1 cm skurð á vinstri kinn og 4 mm skurð á enni.

Telst þetta varða við 2. mgr. 218. gr. almennra hegningarlaga nr. 19/1940.

2. Gegn ákærða Y, fyrir sérstaklega hættulegrar líkamsárásar, með því að hafa stungið X-x-þgf IKEA borðhníf í bakið, með þeim afleiðingum að X hlaut 3 cm langan og 5 cm djúpan skurð á baki vinstra megin.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar. Þá er þess krafist að haldlagður IKEA borðhnífur verði gerður upptækur, sbr. 1. tl. 1. mgr. 69. gr. a í almennum hegningarlögum nr. 19/1940.

Einkaréttarkrafa:

Af hálfu X, kennitala [...], er þess krafist að ákærði, Y, verði dæmdur til að greiða honum miskabætur að fjárhæð 2.000.000 kr. auk vaxta skv. 8. gr. laga um vexti og verðtryggingu nr. 38/2001 frá 27. október 2020 en með dráttarvöxtum skv. 9. gr. sbr. 1. mgr. 6. gr. laga um vexti og verðtryggingu nr. 38/2001 frá þeim degi er mánuður er liðinn frá því að bótakrafa þessi er birt til greiðsludags. Einnig er þess krafist að Y verði gert að greiða Xmálskostnað að skaðlausu samkvæmt mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun. X gerir einnig þá kröfu að G-kk-nf S-x-x R-kk-nf lögmaður verði skipaður réttargæslumaður hans skv. 1. mgr. 42. gr. laga nr. 88/2008. Þá er þess krafist að Y verði dæmdur til að greiða hæfilegan kostnað vegna réttargæslu skv. ákvörðun dómsins, sbr. 48. gr., sbr. 1. mgr. 217. gr. laga nr. 88/2008.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Mál meðákærða, Y, var skilið frá máli ákærða í þinghaldi 23. september sl. og verður það dæmt sérstaklega.

Farið var með mál ákærða samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hanner sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði, X, er fæddur í [...] [...]. Samkvæmt framlögðu sakavottorði, dagsettu 23. júní 2021, á hann að baki nokkurn sakaferil sem nær aftur til ársins 2016. Á þeim tíma hefur hann hlotið átta dóma og tvisvar sinnum gengist undir lögreglustjórasátt. Nú síðast var ákærði dæmdurí Héraðsdómi Reykjavíkur [...] í átta mánaða fangelsi vegna ýmissa brota gegn almennum hegningarlögum, umferðarlögum og vopnalögum. Ákærða var veitt reynslulausn frá og með 24. ágúst 2020 á 400 daga eftirstöðvum fangelsisrefsinga vegna þess dóms og dóms Héraðsdóms Reykjaness [...]. Með úrskurði Héraðsdóms Reykjavíkur 27. október 2020 var ákærða gert að afplána eftirstöðvarnar vegna rofs á reynslulausn í kjölfar handtöku vegnaþessa máls sem ákærði ernú sakfelldur fyrir.

Við ákvörðun refsingar verður m. a. litið til sakaferils ákærða og þess að hann hefur áður verið sakfelldur fyrir ofbeldisbrot. Þá verður jafnframt litið til greiðlegrar játningar hans, afleiðinga verknaðarins og upplýsinga um góða hegðun ákærða í afplánun. Með hliðsjón af öllu framangreindu, þykir refsing ákærða hæfilega ákveðin fangelsi í sexmánuði.

Upptökukrafa í ákæru á undir þátt meðákærða sem fjallað er um í öðru máli.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 471.200 krónur að meðtöldum virðisaukaskatti, og 43.362 krónur í annan í sakarkostnað.

Af hálfu ákæruvaldsins flutti málið F-kvk-nf B-kvk-nf F-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í sexmánuði.

Ákærði greiði málsvarnarþóknun skipað verjanda síns, G-kk-ef S-x-x R-kk-ef lögmanns, 471.200 krónur, og 43.362 krónur í annan sakarkostnað.